SİNOPSİS

Cahangir və Hakan atalarından yadigar məhəllə kafesini idarə edən iki qardaşdır. Lakin borc

içində boğulurlar; vergi borcları və tədarükçülərə olan ödənişlərin təzyiqi altında əzilir, çıxış

yolu tapa bilmirlər. Cahangir olduqca hiyləgər və iddialı bir xarakterdir; günü yola vermək

üçün daim həll yolları axtarır, lakin heç birində uğur qazana bilmir. Hakan isə daha sadəlövh,

vicdanlı və təsirə açıq biridir. Onun üçün məsələ sadəcə borcları ödəmək deyil, normal və

düzgün bir həyat qurmaqdır. Amma gəl gör ki, böyük qardaşının kölgəsində qalmaqdan və

onun səhv qərarlarına şərik olmaqdan xilas ola bilmir.

Bir gecə, məhəllədə bilinən və qeyri-qanuni qumar gəlirini daşıyan İlyas kafelərinə gəlir.

İlyas qumar gəlirini biləyinə zəncirlə bağlı olan bir çantada daşıyır. Özünü pis hiss edən İlyas,

kafenin arxa tərəfindəki anbarda bir az dincəlmək istədiyini bildirir. Cahangir və Hakan isə

İlyasın gözlənilmədən rəhmətə getdiyini görürlər.

İlkin şoktan çıxsalarda, iki qardaş qəribə bir mənəvi dilemma ilə qarşılaşırlar. Çantadakı pul

bütün borclarını ödəyib həyatlarını qaydaya sala bilər. Pulun götürülməsi məsələsində

tərəddüd edirlər. Cahangir pulu götürüb xilas olmaları gərəkdiyini müdafiə edir, Hakan isə bu

pulun başlarına bəla gətirəcəyinə inanır. Borcların təzyiqi, fürsətin böyüklüyü və Cahangirin

təkidi onu da bu günaha şərik edir. Lakin ortada böyük bir problem var: cəsədi necə yox

edəcəklər?

Gecə yarısı cəsədi dənizə atmağa qərar verirlər. Ancaq işlər planlaşdırdıqları kimi getmir.

Məhəllədəki qonşuları olan aptek köməkçisi Cəfərdən çəkinirlər, üstəlik yolda gözlənilmədən

bir polis maşını avtomobillərinə yaxınlaşır. Hər an tutulmaq təhlükəsi ilə üz-üzə qalan iki

qardaş absurd hadisələr silsiləsi içində cəsədi daşımağa davam edirlər. Bu yerdə, Hakan

böyük vicdani narahatlıq içindədir və Cahangirlə aralarındakı gərgin mübahisələr vəziyyəti

daha da çıxılmaz edir. Hakanın gərginliyi, vəziyyəti idarə etməyə çalışan Cahangirin daha

çox səhv etməsinə səbəb olur.

Bu prosesdə Hakanın həyat yoldaşı Arzu da necəsə həqiqəti öyrənir və pulun izinə düşür.

Hakanı manipulyasiya edərək, ən böyük payın onlara qalmağını istəyir. Digər tərəfdən,

Cəfərin onları daim izləməsi və şübhə ilə yanaşması vəziyyəti daha da çətinləşdirir. Əsas

böyük təhlükə isə çantanın əsl sahibləridir. Qumarxana işindən məsul olan dəstə üzvləri,

İlyasın yoxa çıxmasının izini sürməyə başlayırlar.

Bütün bu gərginlik içində, Cahangir və Hakan atdıqları hər addımda daha böyük bataqlığa

batırlar. Cəsədi dənizə atdıqdan sonra rahatlayacaqlarını fikirləşsələrdə, bu cinayətin onları

haralara aparacağını təxmin edə bilməmişdilər. Ucqar bir məhəllədəki kiçik bir kafedə

başlayan bu absurd cinayət hekayəsi zamanla daha qarışıq bir fəlakətə çevrilir. Qardaşların

verdiyi hər qərar yeni bir problemin yaranmasına səbəb olur və onlar çıxılmaz bir döngünün

içində qapanırlar.

“İsti Kafe”, qara yumorla cinayətin iç-içə keçdiyi, absurd hadisələrlə dolu bir hekayə təqdim

edir. Kiçik insanların böyük cinayətlərlə qarşılaşanda necə reaksiya verdiklərini və mənəvi

sərhədlərinin necə bulanıqlaşdığını göstərir. Finalda isə taleyin onları hara apardığını görmək,

izləyicini həm güldürən, həm də düşündürən bir sona aparır